הטבח בחולית

הטבח בחולית הוא טבח שביצע ארגון הטרור חמאס בבוקר 7 באוקטובר 2023, שמחת תורה תשפ"ד, בקיבוץ חולית הסמוך לדרום רצועת עזה, כחלק ממתקפת הפתע על ישראל. בטבח נרצחו 11 מבני הקיבוץ ושני עובדים זרים. נכון ל-9 באוקטובר 2023, ישנם שני נעדרים.

רקע 

הקיבוץ חולית הוקם ב-1977 בסיני והועתק לחבל שלום מצפון סיני, לאחר שהקיבוץ המקורי פונה במסגרת הסכם השלום עם מצרים ב-1982. טרם הטבח מנה הקיבוץ 84 חברים ואחריו נותרו 73.

הטבח 
המחבלים חדרו לקיבוץ חולית בשעה שמונה בבוקר בערך, עברו מבית לבית בקיבוץ, רצחו 11 מתושבי הקיבוץ, ופצעו רבים נוספים. חלק מהנרצחים היו בני אותה משפחה, כמו משפחת אלחרר, בני הזוג שלומי ושחר דבי מתיאס ומשפחת סולטן. בנוסף נרצחו שני עובדים זרים. בשלב מסוים נותקו החשמל ואספקת המים בקיבוץ ותושבי הקיבוץ ישבו מסוגרים בממ"ד שעות רבות ללא חשמל או מים. בשעות הצהריים המוקדמות כוח מיחידת שלדג הגיע לקיבוץ על בסיס מידע כי ישנם מחבלים בקיבוץ. הכוח חבר לחפק מצומצם שהיה בקיבוץ והחל לטהר את היישוב ממחבלים. הכוח ניהל לחימה למול עשרה מחבלים וחיסל אותם בשיתוף שריון. לוחמי שלדג חילצו מספר רב של תושבים ביניהם ילדים ואנשים מבוגרים. במהלך החילוץ מצאו כוחות צה"ל ילדה קטנה שהתחבאה בתוך ארון ושני הוריה נרצחו.

קישורים חיצוניים

הערות שוליים 

חולית
פיגועים שבהם נרצחו בני משפחה
רצח קטינים בישראל על רקע לאומני
ישראל: מיתות מצולמות
חמאס: פיגועים
ירי המוני בישראל
מתקפת הפתע על ישראל (2023)